Στα προηγούμενα επεισόδια...
Το Λονδίνο δεν ήταν ασφαλές, αλλά ήταν ο διάβολος που ήξερα.
Μπορούσα να περνάω απαρατήρητη.
Μέχρι που κατάλαβα ότι όσο πιο πολύ επιβιώνεις χωρίς να σε προσέχουν,
γίνεσαι όλο και μικρότερος,
μέχρι που εξαφανίζεσαι ολοκληρωτικά.
Μπι και Μπι...
έχετε μια αδερφή.
Ένα μυστικό που δεν μπόρεσα να μοιραστώ ούτε με τον πατέρα σας.
Η μαμά σας ανέφερε τον βιολογικό μου πατέρα στις ηχογραφήσεις;
Έπεσε θύμα σεξουαλικής κακοποίησης
από τον εργοδότη της περίπου το ίδιο διάστημα που γεννήθηκες.
Σεξουαλική κακοποίηση;
Μέιμπελ,
πρωτότοκή μου.
Τη στιγμή που σε κράτησα, ήξερα ότι ήθελα να γίνω μητέρα σου.
Αλλά ήταν πολύ αργά.
Η αλήθεια είναι ότι δεν επέλεξα να σε αφήσω.
Σε πήραν από μένα.
Όταν έφυγα από τη Σκωτία, βρισκόμουν σε σύγχυση.
Προσπαθούσα τόσο σκληρά να ξεχάσω όλα όσα είχαν συμβεί.
Σας είπα ότι συνάντησα τον Γκιμπς όταν γύρισα στο Λονδίνο.
Αλλά στην πραγματικότητα...
πέρασε σχεδόν ένας χρόνος μέχρι να συμβεί αυτό.
Εκείνες οι πρώτες βδομάδες κύλησαν σαν νερό.
Μέχρι που άρχισα να νιώθω άρρωστη.
Δεν έχετε γρίπη, κυρία Ντάγκλας.
- Τι ανακούφιση. - Η ναυτία, η κόπωση, η ζαλάδα
είναι κλασικά συμπτώματα πρώιμης εγκυμοσύνης.
Καταλαβαίνω ότι μάλλον δεν το περιμένατε.
Θυμάστε πότε ξεκίνησε η τελευταία σας περίοδος;
Δεν ξέρω.
Πριν από δύο μήνες, ίσως;
Και δεν σκεφτήκατε να έρθετε νωρίτερα για εξετάσεις;
Ξέρετε ποιος είναι ο πατέρας;
Δούλευα στη Σκωτία
και ο προϊστάμενός μου με κακοποίησε.
Μόνο τότε μπορεί να συνέβη.
Μάλιστα.
Οι νεαρές κυρίες στις μέρες μας είναι τόσο απελευθερωμένες.
Είναι λογικό να προκύπτουν τέτοιες άσχημες καταστάσεις.
Έχετε συγγενείς εδώ κοντά; Κάποιον να σας βοηθήσει;
Όχι, είμαι μόνη μου.
Εργάζεστε; Έχετε τα μέσα για να συντηρήσετε ένα παιδί;
Δεν έχω καταφέρει να βρω δουλειά από τότε που γύρισα στο Λονδίνο.
Λοιπόν...
τα καλά νέα είναι ότι έχετε επιλογές.
Αν επιλέξετε να τερματίσετε την κύηση, είναι ασφαλές και απόλυτα νόμιμο.
Μπορώ να σας συστήσω κάποιον αν θέλετε.
Συγγνώμη, χρειάζομαι...
Χρειάζομαι λίγο χρόνο να σκεφτώ.
Φυσικά. Αν και δεν πρέπει να περιμένετε πολύ.
Ο χρόνος είναι πολύτιμος.
Και τώρα...
καλή σας τύχη.
Εκείνη την εποχή,
δεν υπήρχαν πολλές επιλογές στέγασης για έγχρωμους
και δεν μπορούσα να γυρίσω στο οικοτροφείο
με τα κορίτσια από τα νησιά.
Ήμουν νεκρή.
Έτσι, βρήκα ένα μέρος όπου δεν θα με αναγνώριζαν.
Δεν είχα κανένα σχέδιο και καμία βοήθεια.
Απλώς ευχόμουν συνεχώς αυτό το πράγμα,
αυτό το πρόβλημα,
να εξαφανιζόταν με κάποιον τρόπο.
Και είχα μάθει πολύ πριν...
ότι ήμουν μόνη μου.
Ξέρω ότι είσαι ακόμα θυμωμένη μαζί μου, Κόβι.
Πίστεψέ με...
το να φτιάχνω μια τούρτα για έναν τέτοιο γάμο, για σένα,
δεν είναι αυτό που ήθελα ποτέ.
Ξέρω ότι σε ανάγκασε ο μπαμπάς.
Θέλω να μείνω μόνη μου.
Ορίστε.
Σου έφερα κάτι.
Από τη μητέρα σου.
Όταν έφυγε απ' το νησί, σχεδίαζε να γυρίσει για σένα.
Αλλά μου ζήτησε να κρατήσω αυτό, για παν ενδεχόμενο.
Για να έχεις πάντα ένα κομμάτι της.
Ένα κομμάτι μου ήλπιζε ότι μπορεί...
να εμφανιζόταν σήμερα.
Και με κάποιον τρόπο, θα τα διόρθωνε όλα.
Θα ήταν εδώ αν μπορούσε.
- Το ξέρω... - Σταμάτα.
Αν νοιαζόταν πραγματικά για μένα,
δεν θα με είχε αφήσει ποτέ.
Δεν θέλω τίποτα απ' αυτήν. Δεν πρόκειται να με σώσει τώρα.
Ούτε κι ο μπαμπάς μου.
Ούτε κι εσύ. Γι' αυτό, σε παρακαλώ,
φύγε.
Έπρεπε να πάρω μια απόφαση,
αλλά δεν μπορούσα να συγκεντρωθώ.
Κι έπιασα τον εαυτό μου να ικετεύει για κάποια απάντηση.
Ή για ένα σημάδι.
- Γεια σου, παιδί μου. Μπορώ να σε βοηθήσω; - Συγγνώμη.
- Είναι κλειστή η εκκλησία; - Όχι.
Φαίνεσαι αναστατωμένη, γλυκιά μου.
Μπορώ να βοηθήσω;
Δεν πειράζει. Βγάλ' το από μέσα σου.
Δεν έχετε ιδέα πόσος καιρός έχει περάσει
από τότε που κάποιος μου είπε κάτι ειλικρινά γλυκό.
Πόσο μάλλον κάποιος από το νησί.
Έχεις μπλεξίματα;
Είσαι έγκυος;
Ήρθες στο σωστό μέρος.
Λοιπόν, πότε έφαγες τελευταία φορά;
Το μέρος είναι της εκκλησίας και είναι ειδικά για ανύπαντρες μητέρες.
Θα ανακουφιστείς γνωρίζοντας ότι δεν είσαι μόνη.
Προσφέρουμε στέγη και τροφή δωρεάν και όταν έρθει η ώρα,
θα βοηθήσουμε να τοποθετηθεί το παιδί σε ένα στοργικό σπίτι
κι έτσι δεν έχεις να ανησυχείς για τίποτα.
Πώς σου φαίνεται;
Ξεπερνά τις προσδοκίες μου.
Ευχαριστώ.
Κανονικά, θα καθόμασταν για την εισαγωγή,
αλλά είναι αργά, ας το αφήσουμε για το πρωί.
Προς το παρόν, θα ήθελα να σε συστήσω στις άλλες κυρίες.
Ησυχία, κορίτσια.
Γεια σας. Από δω η Έλενορ.
Θα μείνει μαζί μας προς το παρόν
και ελπίζω να την κάνετε να νιώσει σαν στο σπίτι της.
- Φυσικά. - Γεια, Έλενορ!
- Χαίρω πολύ. - Γεια!
Αδερφή Μάντελιν, να τη βοηθήσω να πάρει ένα πιάτο;
Ναι. Ευχαριστώ, καλή μου.
Είμαι η Αϊρίν.
Πώς σου φαίνεται το βραστό μοσχάρι;
Για να είμαι ειλικρινής,
δεν έχω καταφέρει να κρατήσω και πολλά τελευταία.
Τις πρώτες εβδομάδες, έτρωγα μόνο σάντουιτς με τυρί και μαρμάιτ.
Μάλιστα, σχεδόν έφαγα το βάρος μου σε σάντουιτς με τυρί και μαρμάιτ.
Θέλεις ζωμό με ψωμί και βούτυρο;
Θα ηρεμήσει το στομάχι σου.
- Ακούγεται τέλειο. - Πόσων μηνών είσαι;
Σχεδόν τρεις μήνες, νομίζω.
Είμαι λίγο παραπάνω από σένα, οπότε θα γεννήσουμε μαζί.
Τι ωραία.
Είσαι ακόμα με τον πατέρα του μωρού;
Μην ανησυχείς.
Τα περισσότερα κορίτσια εδώ είναι όπως εσύ.
Εγώ είμαι απ' τις τυχερές.
Είμαι με το αγόρι μου, τον Τόμι,
σχεδόν δύο χρόνια.
Και ξέρει ότι είσαι εδώ;
Ναι.
Αν και ποτέ δεν ήθελε να έρθω.
Τι εννοείς; Γιατί όχι;
Συγγνώμη. Δεν θέλω να γίνω αδιάκριτη.
Δεν χρειάζεται να μου πεις κάτι που δεν θέλεις.
Αλλά να ξέρεις ότι ξέρω να κρατάω μυστικά.
Οι γονείς μου δεν ενέκριναν ποτέ τον Τόμι.
Αυτοί με ανάγκασαν να έρθω εδώ.
Λένε σε όλους ότι σπουδάζω στις Βρυξέλλες.
Αλλά εγώ κι ο Τόμι έχουμε ένα σχέδιο.
Θα με πάρει κρυφά από δω όταν έρθει το μωρό.
Θα παντρευτούμε και θα κρατήσουμε τον Χένρι.
Θα είναι αγόρι, το ξέρω.
Ο Τόμι θέλει να πάρει το όνομα του μπαμπά του.
Φοβερό σχέδιο.
Πού θα πάτε;
- Έχετε κάπου να μείνετε; - Όχι ακόμα.
Αλλά ο Τόμι έχει μια καλή θέση σ' ένα εργοστάσιο και μαζεύει λεφτά.
Με περνάς για τρελή, σωστά;
Όχι, καθόλου.
Νομίζω ότι θέλεις πολύ να γίνεις μαμά.
Εσύ;
Όχι.
Ούτε τώρα ούτε ποτέ.
Πάντως θα έχεις καλή παρέα, όπως και να 'χει.
Χαίρομαι που κατέληξες εδώ, Έλενορ.
Είχες όλα όσα χρειαζόσουν στον κοιτώνα χθες βράδυ;
Ναι. Ευχαριστώ. Ήταν άνετα και ήσυχα.
Ωραία. Χαίρομαι που βολεύτηκες.
Τώρα μερικοί κανόνες.
Όπως ήδη σου είπα, δεν θα πληρώνεις κάτι για να μείνεις εδώ,
αλλά για να καλύψουμε τα έξοδα,
τα κορίτσια μας πρέπει να βοηθούν στο μαγείρεμα και στο καθάρισμα.
Είσαι πρόθυμη να το κάνεις;
Φυσικά.
- Δεν φοβάμαι τη σκληρή δουλειά. - Ωραία. Χαίρομαι που το ακούω.
Και τώρα συμπλήρωσε αυτά τα έντυπα.
Ημερομηνία γέννησης και τα λοιπά.
Μπορώ να ρωτήσω,
ποια είναι η φυλή του πατέρα του μωρού;
Είναι...
Είναι Σκωτσέζος.
Εντάξει, κάτι τελευταίο.
Υπογράφοντας αυτό,
επιτρέπεις στην εκκλησία να βρει ένα καλό σπίτι για το παιδί
με σταθερή οικογένεια.
- Καταλαβαίνεις, Έλενορ; - Ναι.
Θέλω, απλώς, να τελειώνει όλο αυτό και να προχωρήσω στη ζωή μου.
Παίρνεις τη σωστή απόφαση για σένα και το παιδί σου.
Από εκείνη τη στιγμή, οι μέρες μου ήταν γεμάτες.
Από το πρωί ως το βράδυ,
η δουλειά ήταν σκληρή.
Ήταν, όμως, και μια ευχάριστη απόδραση.
Έτσι, οι μήνες κυλούσαν σαν γάργαρο νερό, ευτυχώς.
Έκανα ό, τι μπορούσα
για να μη σκέφτομαι τι συνέβαινε μέσα στο σώμα μου.
Η καρδιά του μωρού ακούγεται τέλεια.
Θέλεις να την ακούσεις;
Όχι, ευχαριστώ.
Κλοτσάει πολύ τελευταία;
Συνήθως αρχίζουν να κινούνται πολύ αυτήν την περίοδο.
Δεν ξέρω. Δεν πρόσεξα.
Το μικρό θα είναι όσο ένα μικρό μαρούλι τώρα.
Τους αρέσει να κυλιούνται και να κάνουν τούμπες.
Σας παρακαλώ, προτιμώ να μην ξέρω. Ευχαριστώ.
Αν δεν σας πειράζει.
Εντάξει, όπως θέλεις.
Πάμε στη ζυγαριά.
Δεν έχεις βάλει αρκετό βάρος από την τελευταία φορά.
Δεν μπορώ να κρατήσω τίποτα.
Η εγκυμοσύνη είναι αρκετά προχωρημένη για να έχεις ακόμα πρωινές ναυτίες.
Αν και κάποιες γυναίκες δεν νιώθουν ποτέ καλά μέχρι να γεννήσουν.
Η μητέρα σου είχε το ίδιο πρόβλημα όταν ήταν έγκυος σε σένα;
Δεν ξέρω.
Αλλά αυτό το πράγμα με κάνει να νιώθω συνέχεια χάλια.
Κοίτα, βλέπω ότι προσπαθείς να αποστασιοποιηθείς από το μωρό
και δεν πειράζει, καταλαβαίνω.
Αλλά είναι ένα μωρό εκεί μέσα, είτε σ' αρέσει είτε όχι.
Αν δεν του δώσεις τα θρεπτικά συστατικά που χρειάζεται τώρα,
θα γίνει φιλάσθενο και κανείς δεν θα θέλει να το υιοθετήσει.
Τι να κάνω;
Ό, τι τρώω, θέλω να το βγάλω.
Να τρως μικρότερες μερίδες πιο συχνά.
Δεν με νοιάζει αν θα τρως μόνο τσιπς, αγγουράκια ή κρέμες.
Να βρεις κάτι που δεν σε ενοχλεί και να το τρως κάθε μέρα.
Κατάλαβες;
Τι συμβαίνει;
Ο Τόμι.
Άλλαξε γνώμη.
Αϊρίν.
Λέει ότι δεν είναι έτοιμος να γίνει πατέρας, τελικά.
Δεν θα έρθει να μας πάρει.
Δεν μπορώ να τους αφήσω να μου πάρουν το μωρό.
Υπέγραψες το έγγραφο, έτσι δεν είναι;
Όλες το έχουμε υπογράψει.
Αλλά...
ίσως καταφέρω να βρω τρόπο.
Ίσως καταφέρω να τον φυγαδεύσω αφού γεννηθεί χωρίς να με καταλάβουν.
Ίσως μπορώ να τον μεγαλώσω μόνη μου.
Τι σου λέω;
Εσύ επέλεξες να είσαι εδώ.
Δεν σε ανάγκασε κανείς.
Πώς να καταλάβεις;
Σου έχω πει ότι κρατάω μυστικά.
Αν σου πω κάτι δικό μου, υπόσχεσαι να κάνεις το ίδιο;
Φυσικά.
Πριν έρθω εδώ, δούλευα σε ένα γραφείο.
Ο προϊστάμενός μου ήταν πολύ καλός μαζί μου.
Νόμιζα ότι μπορούσα να τον εμπιστευτώ.
Αλλά μια μέρα...
μου επιτέθηκε.
Έτσι κατέληξα εδώ.
Έλενορ, δεν είχα ιδέα.
Αυτό το μωρό δεν δημιουργήθηκε από αγάπη.
Όπως το δικό σου.
Αλλά αν και έχουμε διαφορετικές ιστορίες,
για κάποιον λόγο, καταλήξαμε κι οι δύο στην ίδια θέση.
Οι γονείς μου με το ζόρι μου μιλάνε.
Όλοι μου γύρισαν την πλάτη.
Αϊρίν.
Ένα πράγμα που έχω μάθει
είναι ότι ο μόνος στον οποίο μπορείς να βασιστείς είναι ο εαυτός σου.
Πρέπει, λοιπόν, να κάνεις μια ειλικρινή ερώτηση στον εαυτό σου.
Θα καταφέρεις να μεγαλώσεις αυτό το παιδί μόνη;
Θα καταφέρεις να βρεις δουλειά
και ένα μέρος να μείνεις;
Θα καταφέρεις να κοιτάς το πρόσωπό του κάθε μέρα...
και να θυμάσαι τον πατέρα του;
Εγώ ξέρω ότι δεν θα μπορούσα.
Αλλά το θέλω αυτό το μωρό.
Πώς να τον εγκαταλείψω έτσι απλά;
Πρέπει να κάνεις ό, τι κάνω κι εγώ.
Να θυμάσαι ότι δεν είναι δικός σου.
Ανήκει σε μια άλλη γυναίκα, σε μια άλλη οικογένεια
και θα ζήσει μια καλή ζωή μαζί τους.
Καλύτερη απ' ό, τι μπορούμε εγώ ή εσύ να του παρέχουμε.
Όσο πιο γρήγορα τελειώσουμε με όλα αυτά, τόσο πιο γρήγορα θα τα ξεχάσουμε όλα.
Ελάτε, κορίτσια. Δεν είναι ώρα για κουβέντες. Δεν έχετε δουλειές;
Έρχομαι, αδερφή Τζανέτ.
Εδώ είναι. Δόξα τω Θεώ.
Δυνατός και σταθερός.
Έχεις έναν μικρό μαχητή εκεί μέσα, Έλενορ.
Περιμένετε.
- Μπορώ να ακούσω; - Φυσικά.
Εκεί. Άκου.
- Είναι πολύ γρήγορος. - Είναι φυσιολογικό.
Αναπτύσσονται τόσο γρήγορα
που η καρδιά πρέπει να χτυπάει πολύ δυνατά.
- Χρειάζεσαι κάτι πριν φύγω; - Όχι, ευχαριστώ.
Δεν ξέρω τι θα κάνω όλη μέρα
- χωρίς να έχω κάτι να κάνω. - Στη θέση σου,
θα χαιρόμουν που δεν θα έπρεπε να τρίψω κι άλλο βρόμικο σεντόνι.
Καλή ξεκούραση.
Ναι.
- Είναι πιο εύκολο. - Ευχαριστώ.
Το έχω δίπλα στο κρεβάτι.
Ίσως γυρίσω μόλις κοιμηθεί.
Είχα νιώσει ανεπαίσθητες κινήσεις, αλλά τις είχα αγνοήσει.
Τώρα, για πρώτη φορά,
άρχισα να αναρωτιέμαι για τη ζωή που ένιωθα να κινείται μέσα μου.
Ήταν αγόρι...
ή κορίτσι;
Θα είχε τα μάτια μου...
ή το χαμόγελο της μητέρας μου;
Και τι ελπίδες και όνειρα θα είχε μια μέρα;
Αϊρίν;
- Τι είναι; Τι έγινε; - Κάτι δεν πάει καλά.
Πονάω!
Κάποιος να ξυπνήσει την αδερφή Μάντελιν. Η Αϊρίν χρειάζεται βοήθεια!
Σας παρακαλώ, τώρα. Γρήγορα!
Νιώθω έναν έντονο πόνο στην κοιλιά.
- Τι μου συμβαίνει; - Δεν ξέρω.
Σφίγγε μου το χέρι όταν πονάς, εντάξει;
Τη νύχτα που άρχισε ο τοκετός της Αϊρίν, δεν είχαμε ιδέα τι θα πει τοκετός.
Εντάξει, Αϊρίν. Ηρέμησε. Θα σε πάμε στο νοσοκομείο.
Δεν μας είχαν εξηγήσει τίποτα.
Τι έπαθε; Θα γίνει καλά;
Έρχεται το μωρό. Όλα καλά.
Όλα ήταν καλυμμένα με μυστήριο.
Και τώρα, κορίτσια, κοιμηθείτε. Δεν είναι δική σας δουλειά.
Το μόνο που μπορούσα να κάνω ήταν να περιμένω.
Αϊρίν, ανησύχησα πολύ. Πώς πήγε;
Χρειάζεται ξεκούραση, όπως κι εσύ.
Άφησέ την να κοιμηθεί.
Θα έρθω αργότερα να σε δω.
Πώς νιώθεις;
Όλα καλά;
Πού είναι ο μικρός Χένρι;
Έκανα λάθος.
Δεν ήταν αγόρι τελικά.
Είναι στον θάλαμο νεογνών τώρα, υποθέτω.
Πώς είναι;
Τι όνομα της έδωσες;
Δεν της έδωσα όνομα.
Αλλά μου είπαν
ότι ήταν το τρίτο μωρό που γεννήθηκε αυτόν τον μήνα.
Έτσι, απλώς έγραψαν "μωρό νούμερο τρία" σε όλα τα έντυπα.
Ακόμα κι αν δεν ήταν αγόρι όπως σχεδίαζες,
και πάλι θα ένιωθες καλύτερα αν της έδινες ένα όνομα.
Ίσως κάτι που θα είχε νόημα για σένα.
Μα δεν είναι το μωρό μου.
Δεν έχει νόημα να της δώσω όνομα, σωστά;
Είναι απλώς το μωρό νούμερο τρία.
Και το δικό σου θα είναι το τέσσερα.
Ή το πέντε.
Ή το έξι.
Όσο πιο γρήγορα συνεχίσουμε τις ζωές μας
και τ' αφήσουμε όλα πίσω μας, τόσο το καλύτερο.
Σωστά;
Είναι μέρα υιοθεσίας.
Ελπίζω κάποιο από αυτά τα ζευγάρια να συμπαθήσει το μωρό νούμερο τρία.
Προσευχήσου με μένα, εντάξει;
Φυσικά.
Είναι τόσο γλυκιά, που θα μαλώνουν ποιος θα την πρωτοπάρει.
Το καλό που τους θέλω.
Νιώθω σαν αγελάδα με γάλα.
Απορώ γιατί μας κρατάνε εδώ έξι βδομάδες,
ενώ μπορούν να αγοράσουν γάλα σε σκόνη.
Λένε ότι είναι ακριβό.
Και είναι καλύτερο για το μωρό.
Κι εμείς;
Δεν σε πίστεψε, έτσι;
Δεν ξέρω πόσο ακόμα θα αντέξω.
Έλενορ, γιατί σηκώθηκες απ' το κρεβάτι;
Συγγνώμη, δεν μπορώ να βρω μια άνετη θέση.
Πολύ κρίμα. Γιατί η μαία ήταν ξεκάθαρη.
Θα μείνεις καρφωμένη στο κρεβάτι μέχρι να σου πει εκείνη να σηκωθείς.
Αϊρίν, τα πατώματα δεν θα πλυθούν μόνα τους, έτσι;
Έρχομαι, αδερφή Τζανέτ.
Πάρε βαθιά ανάσα, Κόβι.
Βαθιά ανάσα.
Πρόσεχε πού πατάς.
Δεν θα έρθετε μαζί μου;
Πάρε βαθιά ανάσα.
Έλενορ, πρέπει να πάρεις ανάσα.
Αν θες να κολυμπήσεις μόνη σου μια μέρα,
πρέπει να μάθεις να ελέγχεις την αναπνοή σου.
Βαθιά ανάσα και μια χεριά τη φορά.
Έτοιμη να ξαναδοκιμάσεις;
- Τι φοβάσαι; - Τι είναι από κάτω. Τι δεν μπορώ να δω.
Πρέπει να πάρεις ανάσα, Έλενορ.
Πάρε βαθιά ανάσα και εγώ θα είμαι εδώ.
Εισπνοή.
Εκπνοή.
Εισπνοή.
Εκπνοή.
Εισπνοή.
Θέλω να δω.
Ηρέμησε, καλή μου. Το κάνουμε με όλα τα κορίτσια.
Είναι το καλύτερο.
Όχι!
Πρέπει να δω!
Εισπνοή.
Εκπνοή.
Εισπνοή.
Εκπνοή.
Εισπνοή.
Αυτό είναι.
Εκπνοή.
Εισπνοή.
Εκπνοή.
Είναι καλά το μωρό;
Δις Σίλα, είναι καλά το μωρό;
Δις Σίλα, σας παρακαλώ.
Συγχαρητήρια.
Έχουμε ένα υγιές δυνατό κορίτσι.
- Είσαι τόσο γλυκιά. - Και θα βρει σπίτι τόσο εύκολα.
Ώρα για τάισμα.
Ορίστε.
"Θα βρει σπίτι τόσο εύκολα".
Φυσικά, το γλυκό μου κορίτσι με τα σκούρα μαλλιά
και τα σημάδια εκ γενετής στο τέλειο ροζ κεφαλάκι του.
Έλα, Έλενορ.
Το μωρό θα θηλάσει καλύτερα, αν κάνεις λίγο πίσω.
Τη λένε Ματίλντα.
Πριν γνωρίσω εσένα, την πρωτότοκή μου, φοβόμουν ότι θα μου θύμιζες
το φρικτό πράγμα που μου συνέβη.
Και μετά, ξαφνικά, το παρελθόν μου δεν είχε σημασία.
Ξαφνικά, ήσουν το μέλλον μου.
Τα πάντα για μένα.
Θα θηλάζεις κάθε δύο ώρες. Θα το κάνεις και στον θάλαμο νεογνών.
Χωρίς εξαιρέσεις.
Θα σε ξυπνάμε για να τηρείς το πρόγραμμα.
Δεν μπορώ. Πάρτε την.
Όχι το πηγούνι στο στήθος.
Σας παρακαλώ! Δεν μπορώ.
- Ξαναπροσπάθησε. - Πάρτε την από δω, δεν μπορώ.
- Πρέπει να φάει. Σήκωσε το πηγούνι. - Τι στο καλό συμβαίνει;
Δεν έχει σημασία τι κάνω. Αυτό το μωρό δεν θέλει να φάει.
Σώπα, παιδί μου. Χαλάρωσε το σαγόνι του μωρού.
Το δοκίμασα ήδη. Δεν είμαι μηχανή.
Απλώς... Πάρτε την.
- Δεν μπορώ. - Πρέπει να προσπαθήσεις. Πεινάει πολύ.
Χαλάρωσε το σαγόνι του μωρού.
- Με δάγκωσε! - Πάψε, Αϊρίν.
Και συνέχισε.
Βλέπετε;
- Δεν κάθεται. - Θεέ μου.
Αφήστε με να γυρίσω στη δουλειά. Δεν μπορώ.
Δεν θηλάζει. Τι άλλη επιλογή έχουμε;
Το μόνο που κάνεις είναι να την ταράζεις.
Συνόδευσε την Έλενορ στον κοιτώνα.
Μπορώ να μείνω λίγο ακόμα μαζί της;
Δεν έτρωγε πολύ στο νοσοκομείο.
Υπάρχει πρόγραμμα.
Διευκολύνει τη μετάβαση για το νέο τους σπίτι.
Αϊρίν, πήγαινε.
Τα κατάφερες.
Είσαι ένα βήμα πιο κοντά στο τέρμα.
Πώς νιώθεις;
- Διαφορετικά. - Ναι, φυσικά.
Όταν περάσει το σοκ, νιώθεις σαν ανοιγμένη γαλοπούλα.
Αυτό θα το χρειαστείς
για να επουλωθεί εκεί κάτω.
Είναι άβολο,
αλλά όπως όλα σ' αυτήν την κόλαση,
θα το συνηθίσεις.
Τι ωραία.
- Εσύ το έκανες αυτό; - Εγώ και τα άλλα κορίτσια.
Σκεφτήκαμε ότι ήρθε η ώρα,
δεν ξέρω, να αναγνωριστεί η αξία μας.
Να γιορτάσουμε.
Μετά απ' όσα πέρασε το σώμα μας.
Με καταλαβαίνεις;
Ναι.
Ειδικά αν σκεφτείς ότι έχουμε μόνο λίγες μέρες για να αναρρώσουμε
πριν μας στείλουν πάλι για δουλειά.
- Ξεκουραζόμαστε λίγο όταν θηλάζουμε. - Ξεκουραζόμαστε;
Καλύτερα να τρίβω πατώματα μέχρι να ματώσουν τα δάχτυλά μου.
- Σταμάτα. - Τι να σταματήσω;
Να φέρεσαι σαν να μη σε νοιάζει το μωρό σου.
Δεν είναι δικό μου. Θυμάσαι;
Λυπάμαι που το είπα αυτό, Αϊρίν.
Μα ήταν πριν από μήνες.
Δεν το ήξερα. Δεν γινόταν να το ξέρω.
Τώρα που το ξέρω, νομίζω...
Νομίζω ότι πρέπει να προσπαθήσεις να δεθείς μαζί της.
Δεν μπορώ.
Όχι όταν ξέρω ότι δεν είναι δική μου.
Αν, όμως, απολαμβάνεις τον χρόνο που έχεις μαζί της,
όταν την ταΐζεις, όταν την ηρεμείς,
ίσως αυτό το διάστημα να είναι πιο ευχάριστο.
Ίσως μετά από χρόνια...
να είναι το μόνο πράγμα που θα θυμάσαι.
Δεν μπορείς έστω να προσπαθήσεις;
Ξέρω ότι κουράστηκες να προσποιείσαι.
Πίστεψέ με, καταλαβαίνω πόσο δύσκολο είναι.
Μην ανησυχείς για μένα, Έλενορ.
Σε λίγες εβδομάδες, θα τελειώσουν όλα.
Και θα προχωρήσω στη ζωή μου.
Και οι δυο μας.
Ώρα για γάλα.
Σε καταλαβαίνω. Το ξέρω.
Πού είναι η Αϊρίν;
Όχι ότι σε αφορά, αλλά πήρε εξιτήριο.
Μα δεν πέρασαν έξι βδομάδες.
Δεν μπορούσε και δεν ήθελε να θηλάσει. Έπρεπε να ελευθερώσουμε το κρεβάτι.
Πού πήγε;
- Σπίτι. - Σπίτι;
- Με τους γονείς της; - Ήρθαν να την πάρουν το απόγευμα.
Χάρηκαν πολύ που την είδαν.
Ανυπομονούν να προχωρήσουν, ως οικογένεια.
Και τώρα ησυχία.
Έχουμε ένα πεινασμένο μωρό εδώ πέρα.
Γεια σου, Ματίλντα. Πεινάς, γλυκό μου κορίτσι;
Εδώ είμαι.
Μερικά εξανθήματα είναι. Χάλια.
Όλα τα μικρά σημαδάκια...
Για πού το 'βαλες εσύ;
Δεν ξέρω.
Απλώς...
Πρέπει να φύγω από δω.
Και πρέπει να την πάρω μαζί μου.
Καταλαβαίνω.
- Αλήθεια; - Φυσικά.
Είναι απολύτως φυσιολογικό να νιώθεις έτσι, μόλις γέννησες.
Να σε ρωτήσω κάτι, όμως.
Πόσο μακριά νομίζεις ότι θα φτάσεις με δύο πάνες και μια κουβέρτα;
Το παιδί δεν θα επιβιώσει. Ούτε κι εσύ.
Δεν έχεις την απαραίτητη διαύγεια για να πάρεις τέτοια απόφαση.
Ξυπνάς τόσες φορές μέσα στη νύχτα,
τρως ελάχιστα, κοιμάσαι ελάχιστα.
Γιατί δεν ξεκουράζεσαι λίγο;
Και θα το συζητήσουμε το πρωί.
Έχετε δίκιο.
Λυπάμαι πολύ που σας ανησύχησα, αδερφή Μάντελιν.
Δεν πειράζει.
Πήγαινε να κοιμηθείς.
Ξέρω ότι σκέφτεσαι θολά τώρα.
Αλλά αύριο, όλα θα είναι πιο ξεκάθαρα.
Το υπόσχομαι.
Είχα συνηθίσει να προσποιούμαι.
Προσποιούμουν ότι ήμουν ένα κορίτσι που το μεγάλωσε η γιαγιά του στα βουνά,
Προσποιούμουν ότι ήμουν μια ορφανή νοσοκόμα.
Και τώρα προσποιούμουν ότι ήμουν το ίδιο άτομο
που μπήκε σ' εκείνον τον ξενώνα για ανύπαντρες μητέρες,
μια νεαρή γυναίκα, απρόθυμη και ακατάλληλη για μητέρα.
Ήξερα, όμως, κάτι που δεν ήξερε η αδερφή Μάντελιν.
Ήξερα ότι η αγάπη ήταν αρκετή για να γίνω καλός γονιός.
Ότι εγώ η ίδια ήμουν αρκετή.
Έπρεπε μόνο να περιμένω την κατάλληλη στιγμή για να το αποδείξω.
Θα γυρίσω σύντομα, κορίτσι μου.
Το πλοίο φεύγει σε μία ώρα, Ματίλντα.
Θα τα καταφέρεις αν βιαστείς.
Θα σου γράψω όταν φτάσω στην Αμερική και θα γυρίσω για την Κόβι.
Θα βρω ένα ασφαλές μέρος για μια νέα αρχή.
Ορίστε. Το μερίδιό μου. Τα λεφτά από την τούρτα.
Όχι. Δεν μπορώ να τα δεχτώ. Έχεις δική σου οικογένεια.
Εσείς είστε η οικογένειά μου.
Υποσχέσου μου...
ότι θα την προστατεύεις
και θα της κάνεις μια αγκαλιά από μένα κάθε μέρα.
Το υπόσχομαι.
Πήγαινε τώρα.
Πήγαινε. Πριν το μετανιώσεις.
Πού είναι η Ματίλντα;
Γιατί δεν με ξυπνήσατε για να την ταΐσω ή για να κάνω τις πρωινές δουλειές;
Δικό μας λάθος.
Ντύσου και πήγαινε στην κουζίνα.
Αδερφή Μάντελιν;
- Τι όμορφη που είναι. - Είναι τέλεια.
Για δες, Ρον. Νομίζω ότι μου χαμογέλασε.
Τι κάνετε;
Εντάξει, θα το τακτοποιήσω εγώ αυτό.
- Γεια σου. - Πρέπει να το σταματήσετε αυτό.
- Σας παρακαλώ. - Όλα είναι εντάξει.
- Τη θέλω! Το μωρό μου! - Όλα καλά.
- Όχι, μου είπατε ψέματα! - Όχι.
Μη μου το κάνετε αυτό.
- Σας παρακαλώ. - Εντάξει.
- Άλλαξα γνώμη. Τα παίρνω όλα πίσω. - Είναι πολύ αργά!
Δεν ήξερα τι έκανα. Δεν ήξερα τι υπέγραφα.
- Σας παρακαλώ, τη θέλω! - Έλα.
Σας παρακαλώ! Το μωρό μου!
Όχι! Ματίλντα!
Όχι!
Σας παρακαλώ!
Προσεύχονται για μωρό εδώ και χρόνια.
Και θα κρατήσουν το Ματίλντα ως δεύτερο όνομα επειδή τους το ζήτησα...
Ένα κομμάτι σου θα είναι πάντα μαζί της.
Παρηγορήσου μ' αυτό, εντάξει;
Έλα, αγάπη μου.
Έλα να ετοιμαστείς και να φύγεις.
Πού θα πάω;
Έκανες κάτι καλό.
Ο Θεός θα σου δείξει τον δρόμο, παιδί μου.
Δεν θα μάθω ποτέ τι κράτησε μακριά τη μητέρα μου.
Αλλά πιστεύω με όλη μου την καρδιά...
ότι ήθελε να γυρίσει για μένα.
Έχω ανάγκη να το πιστέψω αυτό.
Για βδομάδες
έψαχνα στους δρόμους ελπίζοντας ότι θα σε βρω.
Μιλήστε τώρα, αδέρφια. Να μαθευτούν τα βάσανά μας!
- Όταν σιωπούμε, ο πόνος μεγαλώνει! - Και τότε τον είδα.
- Τον λόγο για να συνεχίσω να ζω. - Και ρωτάω, ποιος θα μας σώσει;
Εμείς!
Αν ήξερε ο Γκιμπς Γκραντ πού έμπλεκε εκείνη τη μέρα,
όταν κόντεψε να με πατήσει λεωφορείο αντί να βρεθώ στην αγκαλιά του...
Δεν ξέρω αν θα συνέχιζε να περπατάει προς το μέρος μου.
Αλλά είμαι τόσο ευγνώμων που το έκανε.
Όπως είμαι ευγνώμων για τον χρόνο που πέρασα μαζί σου,
Μέιμπελ Ματίλντα.
Πρέπει να ξέρεις, πρωτότοκή μου,
ότι μπορεί να μη βρήκα το θάρρος να μιλήσω στην οικογένειά μου για σένα,
αλλά είσαι πάντα εδώ μαζί μου, μαζί μας.
Είσαι παντού.
Να το ξέρεις.
Συγγνώμη, απλώς...
Χρειάζομαι ένα διάλειμμα.
Μπάιρον...
οι ασφόδελοι.
Λυπάμαι πολύ...
που ήρθα απρόσκλητη
και έφυγα σαν τρελή χθες.
Μέιμπελ,
έλα.
Πρέπει να δεις κάτι.
Η μαμά είχε εμμονή μ' αυτόν τον κήπο.
Και τώρα, αφού την άκουσα να λέει για τους ασφόδελους που άνθιζαν
όταν γεννήθηκες...
Τους φύτεψε αυτούς για σένα.
Μέιμπελ, ελπίζω να βρεις παρηγοριά μαθαίνοντας
ότι δεν είσαι μόνη σ' αυτόν τον κόσμο.
Καθώς φτάνω στο τέλος του χρόνου μου εδώ,
νιώθω πιο κοντά στη μητέρα μου από ποτέ.
Μακάρι να είχα χρόνο να μάθω τι της συνέβη.
Ίσως μπορέσετε να το κάνετε εσείς για μένα, αγάπες μου.
Μπι και Μπι,
δεν ξέρω πώς θα νιώσετε αφού ακούσετε όσα είχα να σας πω.
Ίσως αναστατωθείτε,
ίσως αναρωτηθείτε αν θα μπορέσετε ποτέ να μάθετε ποια είμαι πραγματικά.
Και θέλω ν' ακούσετε καλά αυτό που θα σας πω.
Πάντα ξέρατε ποια είμαι.
Είμαι η μητέρα σας.
Παιδιά μου, έφτασα στο τέλος της ιστορίας μου.
Ως εδώ ήταν για μένα.
Καταλαβαίνω, φυσικά,
ότι σας αφήνω με τόσα αναπάντητα ερωτήματα.
Ειδικά...
για τον γάμο μου.
Και είναι απολύτως κατανοητό αν θέλετε ακόμα απαντήσεις.
Σας αξίζει να ξέρετε ότι υπάρχει ακόμη κάποιος εκεί έξω
που μπορεί να σας τις δώσει.
Κάποιος που ξέρει τι συνέβη πραγματικά.
Αν και, πρέπει να παραδεχτώ,
ότι φοβάμαι τι θα σκεφτείτε αν μάθετε την αλήθεια.
Γι' αυτό, σας παρακαλώ, πριν σκαλίσετε το παρελθόν,
να ξέρετε ότι μπορεί να μην είναι αυτό που περιμένετε.
Και σας παρακαλώ,
προσπαθήστε να καταλάβετε ότι εκείνη η νύχτα ήταν πολύ δύσκολη.
Αλλά
έπρεπε να γίνει.
Υποτιτλισμός: Βερονίκη Κουλιούφα